PNIEL. – ’n Ligte mis Saterdag en effe bewolkte weer gister was ’n lafenis vir bergfietsryers wat die naweek deelgeneem het aan twee uitdagings wat by Boschendal geëindig het.
Stander het ná dié rit gesê: “Ek en Christoph kry seldekansom saam te oefen, so die Grape Escape was ’n gulde geleentheid vir ons om vir die Absa Cape Epic – wat later die maand plaasvind – voor te berei.”
’n Uitstekende vertoning deur Hanlie Booyens en Jane Seggie van die Cape Argus-vrouespan het hulle die kroon in dié kategorie besorg.
Die Switserse bergfietsryer Ralph Naf het die enkel-kategorie vir mans oortuigend gewen in die vinnigste tyd van die dag, en die wenstreep meer as ses minute voor sy naaste teenstander, Jacques Rossouw, oorgesteek.